14.3.2022
SL
Uradni list Evropske unije
L 85/43
(5)
Priloga k Izvedbenemu sklepu (EU) 2021/641 je bila nedavno spremenjena z Izvedbenim sklepom Komisije (EU) 2022/349 (4), in sicer po izbruhih visokopatogene aviarne influence pri perutnini ali pticah v ujetništvu na Češkem, v Nemčiji, Španiji, Franciji, Italiji, na Nizozemskem, Poljskem in Portugalskem, ki jih je bilo treba vključiti v navedeno prilogo.
(6)
Od datuma sprejetja Izvedbenega sklepa (EU) 2022/349 so Nemčija, Španija, Francija, Italija, Nizozemska, Poljska in Portugalska obvestile Komisijo o nadaljnjih izbruhih visokopatogene aviarne influence na gospodarstvih, na katerih gojijo perutnino ali ptice v ujetništvu, znotraj ali zunaj območij s seznama v Prilogi k navedenemu izvedbenemu sklepu.
(7)
Pristojni organi Nemčije, Španije, Francije, Italije, Nizozemske, Poljske in Portugalske so sprejeli potrebne ukrepe za obvladovanje bolezni v skladu z Delegirano uredbo (EU) 2020/687, vključno z vzpostavitvijo zaščitnih in ogroženih območij okoli navedenih izbruhov.
(8)
Poleg tega se je pristojni organ Francije odločil vzpostaviti dodatno območje z omejitvami okrog zaščitenih in ogroženih območij ali ob njih na nekaterih območjih s povečanim tveganjem za širjenje visokopatogene aviarne influence v departmaju Gers v navedeni državi članici.
(9)
Komisija je v sodelovanju z Nemčijo, Španijo, Francijo, Italijo, Nizozemsko, Poljsko in Portugalsko proučila ukrepe za obvladovanje bolezni, ki so jih sprejele navedene države članice, in presodila, da so meje zaščitnih in ogroženih območij v Nemčiji, Španiji, Franciji, Italiji, na Nizozemskem, Poljskem in Portugalskem ter na dodatnem območju z omejitvami v Franciji, ki so jih vzpostavili pristojni organi navedenih držav članic, dovolj oddaljene od gospodarstev, na katerih so bili potrjeni nedavni izbruhi visokopatogene aviarne influence.
(10)
Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Nemčijo, Španijo, Francijo, Italijo, Nizozemsko, Poljsko in Portugalsko takoj opredeliti zaščitna in ogrožena območja, ki so jih vzpostavile navedene države članice, ter dodatno območje z omejitvami, ki ga je vzpostavila Francija, v skladu z Delegirano uredbo (EU) 2020/687.
(11)
Zato bi bilo treba spremeniti območja, navedena za Nemčijo, Španijo, Francijo, Italijo, Nizozemsko, Poljsko in Portugalsko v Prilogi k Izvedbenemu sklepu (EU) 2021/641.
(12)
Poleg tega bi bilo treba za Francijo v Prilogi k Izvedbenemu sklepu (EU) 2021/641 navesti dodatno območje z omejitvami.
(13)
V skladu s tem bi bilo treba spremeniti Prilogo k Izvedbenemu sklepu (EU) 2021/641 in posodobiti regionalizacijo na ravni Unije, da se bodo upoštevala zaščitna in ogrožena območja, ki so jih v skladu z Delegirano uredbo (EU) 2020/687 vzpostavile Nemčija, Španija, Francija, Italija, Nizozemska, Poljska in Portugalska, ter dodatno območje z omejitvami, ki ga je vzpostavila Francije, in trajanje ukrepov, ki se na njih izvajajo.
(14)
Izvedbeni sklep (EU) 2021/641 bi bilo zato treba ustrezno spremeniti.
(15)
Glede na nujnost epidemioloških razmer v Uniji v zvezi s širjenjem visokopatogene aviarne influence je pomembno, da spremembe Izvedbenega sklepa (EU) 2021/641 iz tega sklepa začnejo veljati čim prej.
(16)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
(4) Izvedbeni sklep Komisije (EU) 2022/349 z dne 28. februarja 2022 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 64, 2.3.2022, str. 60).